tomron87/hebrew-wikipedia-sentences-corpus huggingface dataset:
מחולל זרם המפתח מכיל מצב פנימי בגודל 288 סיביות המיוצגות על ידי המערך וכן תהליך איטרטיבי שמחלץ את ערכן של 15 סיביות ספציפיות מתוך הזיכרון הפנימי איתן הוא מעדכן שלוש סיביות של המצב הפנימי ומחשב סיבית פלט אחת .
בשלב זה כל סיביות המצב מוזזות במעגליות צעד אחד, התהליך חוזר על עצמו שוב ושוב עד שמתקבלות סיביות של זרם מפתח או פחות לפי הצורך, אותו מחברים ב-XOR עם זרם הנתונים המיועד להצפנה.
לסיכום הפסאודו קוד הבא מכיל תיאור שלם של האלגוריתם:
הסימן הוא האופרטור XOR והסימן הוא האופרטור וגם שהן הפעולות המקבילות לחיבור וכפל בשדה הבינארי .
האלגוריתם מתחיל בטעינת המפתח ווקטור האתחול לתוך המצב הפנימי ויתרת סיביות המצב הפנימי מאופסות למעט שלוש הסיביות האחרונות: , ו-.
המפתח נטען ראשון ואחריו אפסים עד פוזיציה 93. החל מ-פוזיציה 94 טוענים את וקטור האתחול ולאחריו מאפסים את יתרת הסיביות.
ואז בדומה לתהליך המתואר לעיל, המצב הפנימי מסובב במשך ארבע פעימות מבלי להפיק סיביות זרם מפתח.
המהלך מומחש בפסאודו קוד הבא:
טריוויום נועד ליישום בחומרה ועוצב בעיקר להשגת סקלביליות, גמישות ותפוקה גבוהה.
הוא אמור להיות קטן מאוד במטרה להתאימו להטמעה בחומרה מוגבלת במספר שערים לוגיים וצריכת אנרגיה מינימלית.
כדי לאפשר מקביליות גבוהה הצופן פותח כך שכל סיבית מנוצלת פעם אחת ב-64 פעימות לאחר שעודכנה.
כך שעל ידי הכפלת השערים (3 שערי AND ו-11 שערי XOR לפעימה) 64 פעמים, אפשר לבצע 64 איטרציות במקביל ולהפיק 64 סיביות זרם מפתח בפעימה אחת.
התחשיב של מספר השערים הכולל מסתמך על ההנחה שדרושים 12 שערי NAND עבור פליפ פלופ אחד (יחידת זיכרון אחת) 2.5 שערי NAND עבור XOR אחד ו-1.5 שערי NAND עבור AND אחד.
בסך הכול יוצא שבמימוש הרגיל נדרשים 3488 שערי NAND למימוש הצופן כולו ובגרסה המקבילית אפשר להגיע לתצורה שבה עם 5504 שערי NAND יופקו 64 סיביות פלט בבת אחת.
למרות שיועד לחומרה, טריוויום ניתן למימוש באופן יעיל למדי גם בתוכנה.
קיימת קריפטואנליזה של הצופן שמוצאת "מפתחות חלשים" שניתנים להבחנה בסיבוכיות מעשית לאחר כ-961 פעימות מתוך 1152.
Tropicos (בתרגום חופשי: טרופיקוס) הוא מאגר נתונים בוטני מקוון המכיל מידע טקסונומי על צמחים, בעיקר במרכז ודרום אמריקה, ומתוחזק על ידי הגן הבוטני במיזורי מעל 25 שנים.
המאגר מכיל נתונים טקסונומיים וביבליוגרפיים על יותר מ-4.2 מיליון דגימות עשבוניות.
וכן, הוא מכיל נתונים על למעלה מ 49,000 פרסומים מדעיים.
כמו כן, מאגר זה מוצע באנגלית, צרפתית וספרדית, והנתונים הישנים ביותר במאגר הם משנת 1703.
Tropico (בעברית: "טרופיקו") הוא המיני-אלבום הרביעי של הזמרת-יוצרת האמריקאית לנה דל ריי, אשר יצא לאור ב-6 בדצמבר 2013, על ידי חברות התקליטים פולידור רקורדס ואינטרסקופ רקורדס.
על גבי המיני-אלבום יצא סרט בעל אותו שם.
כמו כן, מתפקד המיני-אלבום גם כפסקול.
הסרט הקצר "Tropico", נכלל במיני-אלבום עצמו, ואורכו כמעט חצי שעה.
Truck Simulator היא סדרת משחקים מז'אנר סימולציית כלי רכב.
נכון ל-2019, זוהי הסדרה החמישית הנמכרת ביותר בז'אנר, לאחר הסימס, RollerCoaster Tycoon, פלייט סימולטור ו-Simcity, עם למעלה מ-10 מיליון כותרים שנמכרו.
המשחק הוא בבסיסו חינוכי, ומטרתו היא הובלת פריטים במשאית סמי-טריילר על פי חוקי התנועה הנפוצים במקומות שונים, וניהול צי רכב של חברת הובלה גדולה.
סדרת המשחקים מפותחת ומופצת מראשיתה ועד היום על ידי חברת SCS Software.
הסדרה הראשונה של SCS software, עם כ-8 כותרים, שכל אחד מהם עומד בפני עצמו.
במשחק השחקן נוהג במשאית סמי-טריילר במקומות שונים בעולם תוך כדי ביצוע משימות מגוונות והובלת נגררים מסוגים שונים.
בכל משחק שהתווסף לסדרה נוספו אפשרויות חדשות, מקומות חדשים לנהוג בהם וכן משאיות מדגמים חדשים.
המשחק יצא במרץ 2007, והוא ספין אוף לסדרה הראשית.
הוא המשחק היחידי של SCS software שיצא גם ל-iOS.
המשחק מתרחש בעיר אמריקאית דמיונית, אך מספר תחנות אוטובוס בעיר זו קרויות על שם תחנות במטרופולין של לונדון.
כמו ב"18 גלגלי הפלדה", על הנהג/ת לציית לחוקי התנועה, אך בנוסף להימנע מבלימה פתאומית ומתאונות, ולהקפיד לאסוף נוסעים שמחכים בתחנת האוטובוס ולפתוח את הדלתות לאלו המבקשים לרדת.
בסך הכול ישנן 6 רמות וכ-36 מסלולי נסיעה.
כדי לעלות לרמה הבאה יש להצליח לפחות ב -4 מסלולים.
עם העלייה ברמה הדרכים נעשות יותר ארוכות ומונוטוניות, ויש לקבל ציון חיובי על מנת להצליח בנסיעה.
במשחק ישנם 17 דגמי אוטובוסים, רובם של חברות ידועות.
דוגמאות לאחדים מן הדגמים הללו: פורד סדרה B , נובה בוס , סטרה , רנו אגורה , וולוו B7TL , ג'ימיני 3 ותמזה .
המשחק יצא באוגוסט 2008 ומאפשר לשחקנים לנסוע במדינות מערב אירופה וב-20 ערים (רובן ערי בירה), כאשר ניתן לבצע עבודות במסגרת חברת הובלות או כנהג עצמאי.
זאת ועוד, הוספו מספר מדדים ופיצ'רים חדשים בתא הנהג ובנסיעה עצמה: מד דלק, מד טמפרטורה ואורות אזהרה.
גם מספר סוגי המטען עלה בצורה משמעותית ליותר מ-60.
בפעם הראשונה בתולדות הסדרה, נכנסו ארבעה דגמי משאיות הקיימים במציאות (אך עם שמות שונים בשל זכויות יוצרים) – מרצדס אקטורז , רנו מגנום , סקאניה סדרה R ו-וולוו FH16 .
למשחק יצאו ארבעה משחקי ספין-אוף: משחק אחד המדמה נהיגה בגרמניה, השני בבריטניה, השלישי באתגרי נסיעה והרביעי בנהיגה במשאית מחברת סקניה.
נקרא גם בקיצור ETS 2. המשחק יצא באוקטובר 2012, והוא למעשה המשחק המצליח ביותר בתולדות הסדרה, עם יותר מ-7 מיליון כותרים שנמכרו.
המשחק נתמך גם באוקולוס ריפט.
כמו Euro Truck Simulator הראשון, גם פה מדובר בסימולטור הובלות במרכז-מערב אירופה, עם כ-12 מדינות ו-71 ערים, אך עם שינויים מהותיים באופן ההתנהלות של המשחק, ביחס למשחקים הקודמים.
המשחק יצא בפברואר 2016, ומתאר סימולטור הובלות בארצות הברית, כאשר רוב מאפייני המשחק הם זהים לאלו של Euro Truck Simulator 2.
Triumph הוא אלבום האולפן ה-14 של להקת "הג'קסונים" והרביעי שיצא בחברת אפיק רקורדס.
שלושה מיליון עותקים נמכרו מהאלבום שזכה למעמד אלבום פלטינה בארצות הברית.
האלבום דורג במקום העשירי במצעד הבילבורד 200. השירים הידועים מהאלבום הם "Lovely One", "Can You Feel It" ו-"This Place Hotel", שנקרא במקור "Heartbreak Hotel", אך בהמשך שונה השם על מנת למנוע בלבול עם שירו של אלביס פרסלי.
האחרים ג'קסון חלקו ביניהם את קטעי הסלול בשירה בחלק מהשירים, אך מייקל, שזמן קצר לפני הוצאת האלבום הוציא את אלבום הסולו המצליח "Off the Wall", ביצע את מרבית קטעי השירה המובילים.
האלבום היה הראשון של הלהקה שהגיע לעשרת הגדולים במצעד אלבומי הרית'ם אנד בלוז מאז האלבום "Maybe Tomorrow" שיצא בשנת 1971.
במהלך החצי השני של שנת 1981 קיימה הלהקה סיבוב הופעות ברחבי ארצות הברית וקנדה.
מסע ההופעות נקרא "Triumph Tour" והתבסס על שירי הלהקה מאלבום זה ומהאלבום הקודם.
בנוסף ביצע מייקל ג'קסון מספר משירי הסולו שלו מתוך האלבום "Off the Wall".
ההקלטות המופע פורסמו באלבום הופעה "The Jacksons Live!" שיצא לאור בסוף שנת 1981.
Trivial Pursuit (בתרגום חופשי לעברית: מרדף טריוויאלי) הוא משחק לוח קנדי, המיוצר על ידי חברת הסברו בו הזכייה נקבעת על סמך יכולת השחקן לענות על שאלות בנושאי ידע כללי ושאלות בנושאי תרבות פופולרית.
כל שחקן בתורו מטיל קובייה ומתקדם לפי תוצאת הקובייה לאורך אחד המסלולים האפשריים על לוח המשחק.
צבע המשבצת עליה השחקן נוחת קובעת את סוג השאלה עליה השחקן צריף לענות כאשר השאלה עצמה נבחרת מתוך ערימת כרטיסים כאשר בכל כרטיס יש שש קטגוריות המיוצגות בצבעים שונים:
"אמנות וספרות" (מסומן בצבע סגול, במקור חום)
"ספורט ופנאי" (מסומן בצבע כתום)
"מדע וטבע" (מסומן בצבע ירוק)
עבור כל תשובה נכונה מקבל השחקן טריז מפלסטיק אותו ניתן לחבר לחייל של השחקן.
השחקן שמנצח במשחק הוא השחקן הראשון שמצליח להשיג את כל ששת הטריזים בצבעים השונים.
המשחק נוצר במקור ב-1979. לאורך השנים יצאו למשחק עשרות מהדורות שונות.
חלק מהמדורות של המשחק מיועדות לשחקנים צעירים, אחרות מכילות שאלות הממוקדות בתקופות זמן ספציפיות, או שאלות בנושאים מסוימים בתחום התרבות הפופולרית (כמו מלחמת הכוכבים, שר הטבעות, וכו').
True (בעברית: נכון) הוא המיני-אלבום הראשון של הזמרת-יוצרת האמריקאית סולאנג' נואלס.
המיני-אלבום יצא לאור ב-27 בנובמבר 2012 על ידי חברת התקליטים Terrible Records.
המיני-אלבום הגיע למקום ה-157 במצעד הבילבורד 200.
(בעברית: ניצחון (קבל אותם)) הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפרים האמריקאים ריק רוס ומיק מיל.
השיר יצא לאור ב-3 באוגוסט 2012, על ידי חברת התקליטים איילנד רקורדס, כסינגל שלא מתוך האלבום.
השיר נכתב על ידי מריה קארי, ג'רמיין דופרי, בריאן-מייקל קוקס, ריק רוס ומיק מיל, הולחן על ידי קארי והופק על ידי קארי, דופרי וקוקס גם כן.
השיר תואר כבלדת היפ הופ אשר "מערבבת בתוכה פעימות רכות בליווי של פסנתר".
הווידאו קליפ הרשמי של השיר בוים על ידי ניק קאנון וצולם בתאריכים 29 ו-30 ביולי 2012, בניו יורק סיטי.
הקליפ של השיר בוים בהשראת נושא האיגרוף.
כמו כן, ניתן לראות בתוכו את קארי, כשהיא לובשת שמלה מהודרת ומחזיקה מיקרופון באמצע שהיא שרה בזירת האיגרוף.
מדינה תאריך יציאה פורמט חברת תקליטיםמקור ארגנטינה 3 באוגוסט 2012הורדה דיגיטליתיוניברסל אוסטרליה בלגיה ברזיל צ'כיה דנמרק צרפת הונגריה יוון אירלנד איטליה הולנד נורווגיה פורטוגל ספרד שווייץ הממלכה המאוחדת מרקוריארצות הברית7 באוגוסט 2012איילנדארצות הברית 14 באוגוסט 2012רדיו שירים אורבניים וקצבייםרמיקס דיגיטלי רמיקס דיגיטלי
Trollz (בעברית: טרולז) הוא סינגל שהוקלט על ידי הראפר האמריקאי 6ix9ine בשיתוף הראפרית הטרינידדית ניקי מינאז'.
השיר יצא לאור ב-12 ביוני 2020, על ידי חברת התקליטים קריאייט מיוזיק גרופ, כסינגל מתוך האלבום Tattle Tales.
באפריל 2020, שוחרר 6ix9ine מבית הסוהר מוקדם, במאי הוציא את הסינגל הראשון שלו לאחר שחרורו, "Gooba".
ב-17 במאי 2020, הודיע כי ייקח הפוגה קצרה מהרשתות החברתיות ויוציא וידאו קליפ ביום שישי שלאחר מכן.
עם זאת, נדחתה יציאתו המתוכננת של השיר ל-29 במאי.
ב-23 במאי ביקש ממעריציו להציע שם לשירו החדש.
זמן קצר לאחר מכן, פרסם סרטון של עצמו, בו מכריז כי שם השיר הוא "Trollz".
כמו כן, חשף כי משתתף בשיר אמן נוסף, אך טרם חשף את שמה של מינאז'.
ב-3 ביוני הודיע כי השיר יידחה בשנית ל-3 ביוני.
באותו היום, הודיע כי השיר יידחה ל-12 ביוני, לטענתו, כ"כבוד למה שעובר עלינו כרגע".
ב-10 ביוני חשפה מינאז' כי היא משתתפת בשיר ופרסמה תמונות מתוך הווידאו קליפ ברשתות החברתיות.
השיר נכתב על ידי 6ix9ine וניקי מינאז' והופק על ידי סאדפוני.
השיר הוא שיתוף הפעולה השלישי של השניים, לאחר הלהיט "Fefe" והשיר "Mama" יחד עם קניה וסט.
שניהם מתוך אלבום הבכורה של 6ix9ine, Dummy Boy.
ב-16 ביוני, העלה 6ix9ine בשירות הסטרימינג ובאתר הרשמי שלו הזמנה לרכישת הסינגל בגרסה אלטרנטיבית לשיר בו המילים שונו ונוסף חלק בשפה ספרדית בביצוע של מינאז'.
הווידאו קליפ הרשמי של השיר הועלה לערוץ היוטיוב של 6ix9ine ב-12 ביוני 2020. מינאז' חשפה כי הווידאו קליפ צולם בחדר השינה של הרננדז כשהיה תחת מעצר בית.
בפחות מיממה, הצליח הקליפ של השיר לצבור למעלה מ-46 מיליון צפיות.
השיר הגיע למקום הראשון במצעד הבילבורד הוט 100, ובכך הפך לשירו הראשון של 6ix9ine שהגיע למעמד זה, והשני של מינאז' שהגיע למעמד זה, לאחר הרמיקס ללהיט "Say So", שיצא לאור באותה השנה.
בשבוע שלאחר מכן, הגיע השיר למקום ה-34 במצעד, מה שהפך אותו לשיר שירד הכי הרבה מקומות מהמקום הראשון בהיסטוריה של המצעד.
גם בישראל זכה השיר להצלחה, תוך שהתברג במקום ה-121 במצעד שירי הספוטיפיי.
מדינהתאריך יציאהפורמטגרסהחברת תקליטיםמקורעולם12 ביוני 2020הזרמת מוזיקה • הורדה דיגיטלית • סינגל • קלטת שמע • תקליטור סינגלרגילהקריאייט מיוזיק גרופ16 ביוני 2020אלטרנטיבית
ניתן להשיג את המכונית רק כמכונית דו-דלתית עם מרכב פיברגלס ושלדת פלדה, עם עיצוב בהשראת הג'יפ.
יש לו 4WD סטנדרטי, תיבת הילוכים ידנית בעלת 5 הילוכים וסרנים מתוצרת סרני דנה .
המנוע הוא מנוע טורבו דיזל בעל קיבולת של 3.0 ליטר שנבנה על ידי MWM והוצג בשנת 2004.
חברת פורד מוטור רכשה את טרולר בשנת 2007. בשנת 2014 הטרולר T4 זכה לעיצוב מחודש גדול, ונבנה כעת על גרסה מקוצרת של פלטפורמת T6 של פורד עבור ריינג'ר העולמית.
הגרסה הנוכחית נראית יותר כמו הצורה המודרנית של ג'יפ רנגלר והדגם המוקדם פורד ברונקו.
זהו רכב דו-דלתי ובעל שתי גרסאות: פיברגלס קשיח או קנבס, כאשר שניהם נשלפים.
הוא מונע על ידי המנועים הבאים:
בטרולר יש דיפרנציאל דנה 44, תיבת הילוכים איטון (משנת 2001) ומארז העברה של בורג וורנר 1352.
זה היה רכב השטח הנמכר ביותר בברזיל באמצע דצמבר 2008, אז נמכרו בו 1,104 יחידות.
באפריל 2010 הודיעה טרולר כי המכירות המצטברות של T4 הגיעו ל-10,000 יחידות.
"Troublemaker" (בעברית: "עושה צרות") הוא שיר של הזמר האנגלי אולי מארס, בהשתתפות הראפר האמריקאי פלו ריידה, שיצא כסינגל המוביל מאלבום האולפן השלישי של מארס, Right Place Right Time.
השיר נכתב על ידי מארס, סטיב רובסון, קלוד קלי ופלו ריידה, והופק על ידי רובסון.
השיר הושמע בבכורה ב-8 באוקטובר 2012, בבריטניה בתחנת הרדיו קפיטל FM, והיה זמין להורדה החל מה-12 באוקטובר.
במצעד הסינגלים הבריטי נכנס השיר ישר למקום הראשון, מה שהפך אותו לסינגל הסולו הרביעי של מארס שהגיע לראש המצעד, והראשון ששהה במקום זה למעלה משבוע אחד.
השיר שימש גם כשיר הסיום של סיבוב ההופעות של מארס בשנת 2013. נכון לנובמבר 2016, זהו הסינגל הנמכר ביותר של מארס עד כה.
Troublemaker נכתב על ידי אולי מארס, יחד עם קלוד קלי וסטיב רובסון, איתם כתב גם את להיטיו הקודמים "Please Don't Let Me Go" ו- " Dance with Me Tonight ".
מבחינה לירית, אמר מארס כי השיר עוסק ב-"בחורה המיוחדת שאתה לא יכול להתנער ממנה, גם אם אתה יודע שאתה צריך, כי בוא נודה בזה, יש לה צד קצת פרוע".
מורס אמר כי למרות שהוא ציפה בתחילה שיהיה קשה לשכנע את פלו ריידה להשתתף בשיר, זה היה "קצת קל, מבחינה מסוימת.
פשוט שלחנו לו את הרצועה, הצוות שלו שמע את השיר, והם ממש אהבו את זה.
ופלו רידה היה כמו, 'אני באמת רוצה לעשות את זה'.
פלו ריידה דיבר על מארס ועל הופעתו בשיר במהלך ראיון קידום מכירות לסינגל שלו "I Cry" בתוכנית הבוקר Daybreak של ITV ב-26 בספטמבר 2012, באומרו: "אני מאוד מתרגש, [חברת התקליטים שלי אמרה] שיש לנו שיר של בחור בשם אולי.
אני יודע לראות להיטים ברגע שאני שומע אותם.
כנראה שתהיה לי הזדמנות לפגוש אותו בקרוב".
Troublemaker הושמע בבכורה בתחנת קפיטל FM בבריטניה, ב-8 באוקטובר 2012. במסיבת השקה של האלבום חשף מארס כי Troublemaker אמור היה במקור להיות הסינגל השני מתוך האלבום כאשר "Army of Two" היה הסינגל הראשון.
ב-5 בנובמבר 2012 פרסם מארס הופעה שלו בביצוע השיר לחשבון Vevo הרשמי שלו.
טרנט מיינארד מ-4Music תיאר את ההופעה כ-"מדהימה" ושיבח את מארס.
ב-18 בנובמבר 2012, ביצע מארס את השיר בעונה התשיעית של אקס פקטור בריטניה.
מיני-אלבום של רמיקסים - iTunes
"Troublemaker" (מיקס קלאב של קאטמור) – 4:38
"Troublemaker" (גרסת רדיו של קאטמור) – 2:35
"Troublemaker" (גרסת רדיו של ויידבוי) – 3:23
True הוא אלבום הבכורה של המפיק השוודי אביצ'י.
האלבום יצא לאור ב-13 בספטמבר 2013 דרך חברות התקליטים PRMD Music ואיילנד רקורדס.
האלבום קודם על ידי חמישה סינגלים, כאשר הראשון מביניהם "Wake Me Up" זכה להצלחה רבה והגיע לפסגת מצעדי שירים רבים ברחבי העולם.
ב-24 במרץ 2014 הוציא אביצ'י גרסת רמיקסים של האלבום בשם "True (Avicii by Avicii)".
Trouble (בעברית: צרה) הוא שיר של הראפרית האוסטרלית איגי אזליה, בהשתתפות הזמרת והשחקנית האמריקאית ג'ניפר הדסון, מתוך אלבומה של אזליה, Reclassified, המהדורה המחודשת משנת 2014 לאלבום הבכורה שלה.
בדצמבר 2014, אזליה חשפה שהרצועה תהיה לסינגל השני שלה במהדורה המחודשת, אם כי לא דווח על תאריך ספציפי להוצאת הסינגל להורדת דיגיטלית או לרדיו.
לאחר מכן הוכרז כי השיר יגיע לתחנות הרדיו המרכזיות בארצות הברית ב-24 בפברואר 2015, ויתפרסם וידאו קליפ נלווה לשיר, שצולם מוקדם יותר באותו חודש.
הקליפ פורסם לראשונה ב-27 בפברואר 2015 ב-Vevo.
השיר זכה להצלחה מסחרית, והגיע לעשירייה הפותחת במצעדים באוסטרליה ובבריטניה, ולעשרים הראשונים באירלנד, וכן נכנס למצעדי מדינות אחרים, בהם בארצות הברית, קנדה ובלגיה.
Trouble היה מועמד בקטגוריית שיר השנה בטקס פרסי המוזיקה האוסטרלית לשנת 2015.
ב-4 בספטמבר 2014 הודיעה אזליה כי היא תוציא מחדש את אלבום האולפן הראשון שלה The New Classic.
באוקטובר 2014 החלו להיחשף פרטים על הגרסה המחודשת, וכי היא יפורסם רשמית בנובמבר.
במהלך ראיון עם Radio.com ב-24 באוקטובר 2014, אזליה דיברה על ההוצאה המחודשת של האלבום, יחד עם גרסת דלוקס, בה ייכלל שיתוף הפעולה השני שלה עם ג'ניפר הדסון, לאחר השתתפותה בשירה של הדסון, "He Ain't Goin' Nowhere" שנכלל באלבומה השלישי, JHUD.
"זה סוג של דו-וופ", הסבירה אזליה, וציינה את רצונה לעשות משהו שונה מהסגנון המוזיקלי שלה; "זה סוג של משהו שתדמיין את אריתה פרנקלין שרה".
בדצמבר 2014, אזליה שיתפה באמצעות חשבון הטוויטר שלה שהיא מכינה את הסינגל הבא שלה, "Trouble", שיצא כסינגל השני במהדורה המחודשת, תוך שהיא מכריזה על ביטול התוכנית לצלם קליפ לסינגל הקודם, "Beg for it".
לאחר שנשאלה על ידי המעריצים לגבי ההחלטה להפוך את הרצועה לסינגל, הסבירה אזליה כי, "אנשים צריכים להבין שהשירים 'נבדקים' ומקבלים ציונים.
ככה זה עובד, הסינגלים נבחרים על סמך הציונים".
אזליה טענה שהיא ידעה מיד לאחר ששיתפה פעולה לראשונה עם הדסון, שהיא רוצה לעבוד על רצועה נוספת עם הזמרת, "היו לי תוכניות, אני לא יודעת אם לג'ניפר היו תוכניות".
הדסון הסבירה, "הייתי מוכנה לכך.
אבל אני חושבת שעבור שתינו, השיר 'קיבל' חיים משלו, במיוחד כאשר ביצענו אותו לפני יום [אצל ג'ימי פאלון].
משהו פשוט קרה, כמו קסם".
ב-4 בפברואר 2015, במהלך הופעתן בתוכניתו של ג'ימי פאלון, נחשפה גם עטיפת הסינגל - איור של אזליה והדסון המזכירה את עטיפות משחקי הווידאו Grand Theft Auto - כאשר שתי האמניות שיתפו אותה עם מעריציהן באינסטגרם זמן קצר לאחר מכן.
הדסון תיארה את היותה "מופתעת" בראיון עם בילבורד כשגילתה שאזליה רוצה לשתף פעולה ב-"Trouble", "לעבוד איתה היה מעניין כי זו דרך אחרת לראות אמן עובד", והסבירה, "היא כל כך יצירתי.
היא אף ביימה את הקליפ.
הייתי כמו, 'הממ, אולי אני צריכה לעשות את זה.' יצא לי לראות אמנית אחרת עובדת מקרוב ולראות את היצירתיות שלה, מה שעורר השראה גם ביצירתיות שלי.
אני לא חושב שעבדתי מעולם על קליפ עם האמן כבמאי".
במהלך ראיון עם ראיין סיקרסט ב-24 בפברואר 2015, אזליה גם חשפה כי T.I.
עודד את שיתוף הפעולה הראשון שלה עם הדסון, "הוא שמע את השיר של ג'ניפר הדסון, הם חיפשו ראפר והוא הסביר, 'את צריכה לנסות את איגי' ...
השיר הגיע לתחנות הרדיו בארצות הברית ב-24 בפברואר 2015. הקליפ נלווה צולם מוקדם יותר באותו חודש, ועלה ב-27 בפברואר 2015 לערוץ ה-Vevo של אזליה.
הורדה דיגיטלית - מיני-אלבום רמיקסים
"Trouble" (בהשתתפות ג'ניפר הדסון) [רמיקס של קט קרייזי] - 3:35
"Trouble" (בהשתתפות ג'ניפר הדסון) [רמיקס טי סי 4] - 4:06
"Trouble" (בהשתתפות ג'ניפר הדסון) [רמיקס של ניקי נייט טיים] - 5:25
מדינה תאריך פורמט חברת הקלטות הערה ארצות הברית 24 בפברואר 2015 רדיו להיטים עכשוויים דאף ג'אם אוסטרליה 19 באפריל 2015 הורדה דיגיטלית - רמיקסים EP הממלכה המאוחדת
Trove (בעברית: טרוב) הוא שירות אוסטרלי המאפשר גישה חופשית למאגרי מידע הכוללים מסמכי טקסט, תמונות דיגיטליות, מידע אודות פריטים שאינם זמינים דיגיטלית, ומנוע חיפוש היררכי.
המאגר מורכב מארכיונים, תמונות, עיתונים, מסמכים רשמיים, אתרי אינטרנט, כתבי יד ומקורות נוספים.
המאגר מנוהל על ידי הספרייה הלאומית של אוסטרליה בשותפות עם ספקי תוכן אוסטרליים, ויש לו מעל ל-70,000 משתמשים מדי יום.
משנת 1981 פותחו באוסטרליה מערכות מחשב לביבליוגרפיה, ועם הזמן הורחבו לנתונים נוספים.
אחד הפרויקטים הבולטים בתחום זה היה ארכיון "פנדורה".
בשנת 2009 אוחדו השירותים השונים והיישום "טרוב" הושק לשימוש ציבורי.
החידוש העיקרי בטרוב היה מנוע חיפוש היררכי, שהחליף שמונה מנועי חיפוש שונים שהיו בשימוש במערכות הקודמות.
המיזם התקבל בהתלהבות בקהילה האקדמית והפוליטית באוסטרליה, אך משנת 2015 החלה ממשלת אוסטרליה לקצץ את תקציבי המיזם, וצוות התפעול שלו הצטמצם משמעותית.
באוגוסט 2020 הושקו לוגו וממשק משתמש חדשים למערכת.
טרוב זכה בשנת 2011 בשני פרסים מממשלת אוסטרליה, על ההצטיינות בתחום המידע המקוון ובקטגוריית אספקת שירות.
טרוב מאפשר חיפוש ספרים בכל הקטלוגים של הספריות באוסטרליה.
הוא מספק גישה לספרים, ספרי אודיו, ספרים בפורמט דיגיטלי ופרסומים אקדמיים, כולל תזות.
ארכיון העיתונות של טרוב כולל כ-700 עיתונים וכתבי עת היסטוריים, רובם עד שנת 1957. פרויקט הדיגיטציה של העיתונים, לצורכי חיפוש, נעשה משנת 2008 בעזרת מיקור המונים.
משנת 2019 שירות טרוב מאחסן גם עותקים של כל אתר אינטרנט אוסטרלי, ומאפשר חיפוש בהם.
תמונות, תצלומים דיגיטליים, כרזות וגלויות.
מוזיקה, קובצי שמע וסרטוני וידאו, המתעדים תוכניות רדיו וטלוויזיה וכן אירועים היסטוריים.
יומנים, מכתבים וארכיונים של סופרים ושל אנשי ציבור
רשימות פריטים: כל משתמש שנרשם לשירות יכול לייצר רשימות פריטים לכל מטרה, ולשתף רשימות אלה עם משתמשים אחרים.
Tropical Heat (ידועה בארצות הברית גם בשם Sweating Bullets) היא סדרת פעולה קנדית.
הסדרה עוקבת אחר ניק סלוטר, חוקר פרטי ולשעבר סוכן במנהל לאכיפת הסמים, לאחר שהגיע לעיר הנופש קי מריה (Key Mariah) שבפלורידה ומקים שם סוכנות בלשות, הוא פוגש את סילבי ג'ירארד, סוכנת מקומית יפהפייה, ביחד הם פותרים מספר תעלומות ומקרים.
לסדרה צולמו שלוש עונות, העונה הראשונה צולמה במקסיקו, העונה השנייה צולמה באילת וחלק ממהפקה בה הייתה ישראלית, העונה השלישית צולמה ברובה בדרום אפריקה.
הסדרה זכתה לפופולריות רבה בסרביה, שם היא נחשבת לסדרת קאלט.
בין השחקנים הישראלים שהופיעו בסדרה נמנים: יואל דרורי, אביבה מרקס, ענת עצמון, אודיה קורן, אביטל דיקר, לימור שפירא ואסתי ירושלמי.
Tron: Legacy הוא אלבום הפסקול של הסרט באותו השם משנת 2010, טרון: המורשת, שיצא לאור על ידי חברת התקליטים וולט דיסני רקורדס ב-3 בדצמבר 2010. זהו פסקול הסרט היחיד של צמד המוזיקה האלקטרונית הצרפתי דאפט פאנק.
הבמאי ג'וזף קוסינסקי והמפקח המוזיקלי ג'ייסון בנטלי פנו לדאפט פאנק וביקשו שהצמד ילחין את פסקול הסרט.
כשנשאל מדוע הוא רצה לעבוד עם הצמד, השיב קוסינסקי: "איך יכולת לא ללכת לפחות לחבר'ה האלה?".
המפיקים ניסו בתחילה להגיע לדאפט פאנק ב-2007, אך הצמד לא היה זמין עקב סיבוב ההופעות שלהם Alive 2007. תומא בנגלטר הפיק בעבר את פסקול סרטו של גספר נואה משנת 2002, בלתי הפיך.
נואה ביקש מבנגלטר להלחין את פסקול הסרט Enter the Void, אך בנגלטר עבד על טרון: המורשת באותה תקופה ובמקום זה שימש כבמאי אפקטים קוליים.
הפסקול של הסרט כולל תזמורת בת 85 נגנים, שהוקלטה באולפני AIR Lyndhurst בלונדון.
קוסינסקי הצהיר כי הפרטיטורה נועדה להיות תערובת של מוזיקה תזמורתית ואלקטרונית.
הפסקול של דאפט פאנק עובד ותוזמר על ידי ג'וזף טרפאנזה, שהצהיר שהוא מעריץ של דאפט פאנק כצמד וכאמני סולו.
הלהקה שיתפה איתו פעולה במשך שנתיים בפרטיטורה, משלב טרום ההפקה ועד להשלמתו.
על התזמורת ניצח גאווין גרינאווי.
טרפאנזה ציין את שיתוף הפעולה בין הז'אנרים השונים כדי לעבוד היטב בסופו של דבר, בדבריו:זה נראה מסובך בסופו של יום, אבל זה למעשה די פשוט.
הייתי נעול בחדר עם רובוטים במשך כמעט שנתיים וזו הייתה פשוט הרבה עבודה קשה.
פשוט עבדנו יחד לאורך כל התהליך ואף פעם לא היה שלב שבו התזמורת לא הייתה בראש שלהם והאלקטרוניקה לא הייתה בראש שלי.
זה היה תרגום מתמשך בין שני העולמות, ואני מקווה שהרכבנו משהו שיהיה משהו שונה בגלל זה.בראיון בנוגע לפסקול, ציין גי-מנואל דה הומם-קריסטו כי "סינת'ים הם רמה נמוכה מאוד של בינה מלאכותית, בעוד שיש לך סטרדיוואריוס שיחיה אלף שנים.
ידענו מההתחלה שאין סיכוי שנעשה את הפסקול של הסרט הזה עם שני סינתיסייזרים ומכונת תופים".
דאפט פאנק ציטטו את ונדי קרלוס, מלחין הסרט המקורי של טרון, כמו גם את מקס שטיינר, ברנרד הרמן, ג'ון קרפנטר, ואנגליס, פיליפ גלאס ומוריס ז'אר כהשראה לפסקול.
דה הומם-קריסטו גם הצהיר כי טרון השפיע עליו מאוד כילד.
"אולי ראיתי אותו רק פעמיים או שלוש בכל חיי, אבל התחושה שלו חזקה גם עכשיו, שאני חושב שהחותם של הסרט הראשון לא יימחק על ידי הסרט החדש.
יש בו איכות חזונית אמיתית".
בנגלטר אמר שהוא חיבר נושאים הרואיים עבור הגיבורים, בעוד שדה הומם-קריסטו כתב את הרמזים המוזיקליים האפלים יותר.
דה הומם-קריסטו הגיע למסקנה שטרון: המורשת "נחתך למוזיקה.
בדרך כלל מלחינים מגיעים בסוף כשהכל גמור".
הטריילר התיאטרלי הראשון של טרון: המורשת הציג את השיר "The Game Has Changed".
טריילר של "מצגת מיוחדת" בהשתתפות דאפט פאנק והשיר שלהם "Derezzed" שוחרר באינטרנט ב-26 באוקטובר 2010. הקליפ הרשמי לשיר "Derezzed" יצא לרשת ב-7 בדצמבר 2010. הקליפ מציג את דאפט פאנק משחק ארקייד ישן בארקייד של פלין, והופעה של חברת צוות השחקנים, אוליביה ויילד.
הקליפ נכלל מאוחר יותר כבונוס במהדורות ה-DVD וה-Blu-ray של הסרט.
מהדורת הדלוקס של האלבום הייתה זמינה באתר הפסקול הרשמי הכולל פוסטר של דאפט פאנק כפי שהם מופיעים בסרט.
באזורים מחוץ לארצות הברית, מהדורה מיוחדת בת שני דיסקים הכוללת את רצועות הבונוס "ENCOM Part I", "ENCOM Part II", "Round One", "Castor" ו-"Reflections" הייתה זמינה לזמן מוגבל.
כבונוס בהזמנה מוקדמת עבור האלבום בחנות של iTunes, השיר "Derezzed" שוחרר כסינגל ב-8 בדצמבר 2010. גרסת האלבום ב-iTunes כוללת שתי רצועות בונוס: "Father and Son" ו-"Outlands, Pt.
גרסת הורדת של אמזון כוללת את רצועת הבונוס "Sea of Simulation".
גרסת האלבום בחנות של Ovi כוללת את רצועת הבונוס "Sunrise Prelude".
המהדורה המלאה כוללת את כל רצועות הבונוס בנוסף לרצועות המהדורה הרגילה.
באתר Metacritic, המקצה דירוג ציון תקן מתוך 100 לביקורות ממבקרי המיינסטרים, נתן לפסקול ציון ממוצע של 71, בהתבסס על 27 ביקורות, המציין "ביקורות חיוביות בדרך כלל".
ביקורת ב-Allmusic העירה על השילוב של מוזיקה אלקטרונית ותזמורתית, וציינה במיוחד כי בשיר "The Son of Flynn" "הארפג'ו והמיתרים כל כך צמודים שהם מסיימים את המשפטים של זה וזה".
Club צפה ב"חלום הסינרגטי" של הפרסונות הרובוטיות של דאפט פאנק עם אסתטיקת המדע הבדיוני של הסרט, וציין עוד כי האלבום "אינו ניסוי פורץ דרך או ערך מכריע בקטלוג של הצמד, אך הוא בן לוויה ממומש היטב ומשלים מבחינה טונאלית" לסרט.
באופן דומה, ביקורת של Clash העירה: "כאלבום עצמאי, מה שגי-מנואל דה הומם-קריסטו ותומא בנגלטר יצרו לא ישביע את ראשי הדיסקו הזועקים לעוד חומרים של מועדונים, אבל כפסקול מוצלח הוא יכול רק להפוך סרט אגדי לעוד יותר מוערך".
פיצ'פורק אמרו כי הפסקול הוא המשך העניין הגובר של דאפט פאנק בהשלמת מוזיקה עם דימויים חזותיים, וציינו את סיבוב ההופעות הקודם של הצמד, Alive 2007, ואת הסרט אינטרסטלה 5555 כדוגמאות.
ביקורות ב-Spin הצביעו גם על ההיסטוריה של דאפט פאנק עם יוצרי סרטים בקליפים המוקדמים ביותר של הצמד ו"שגי-מנואל דה הומם-קריסטו ותומא בנגלטר של דאפט פאנק ילחינו את טרון: המורשת נראה מיועד".
תשכחו מהעובדה ש-79 דקות של הפסקול הזה היו משתלבות יפה בדיסק אחד".
הפסקול הגיע למקום ה-10 במצעד האלבומים בילבורד 200 עם מכירות של 71,000 עותקים.
זה היה האלבום/פסקול הראשון של הצמד שהגיע לטופ 10 בארצות הברית.
בשבוע השני לצאתו, הפסקול ירד למקום ה-33 בבילבורד 200. הוא הצליח למכור 67,000 עותקים נוספים בשבוע השלישי לצאתו, והגיע למקום ה-27 בבילבורד 200. בשבוע הרביעי לצאתו, הפסקול עלה למיקום שיא חדש של 6 בבילבורד 200 ומכר 54,000 עותקים נוספים.
בשבוע החמישי לצאתו, האלבום הגיע לשיא חדש של מספר 4 כאשר מכר 34,000 עותקים.
נכון ל-17 בנובמבר 2011, הפסקול זכה בתעודת זהב עבור 500,000 יחידות שנמכרו.
הפסקול זכה בפרס "הפסקול המקורי הטוב ביותר" מטעם איגוד מבקרי הקולנוע של אוסטין, והיה מועמד לפרס פסקול השנה, וזכה בפסקול המקורי הטוב ביותר לסרט פנטזיה/מדע בדיוני/אימה מטעם איגוד מבקרי המוזיקה הבינלאומי לקולנוע.
אלבום הפסקול היה מועמד לפרס גראמי לפסקול הטוב ביותר למדיה חזותית בטקס פרסי גראמי ה-54.
ג'וזף קוסינסקי - מפיק בפועל
שון ביילי - מפיק בפועל
ג'ייסון בנטלי - מפקח מוזיקלי
Tron: Legacy Reconfigured הוא אלבום רמיקס של צמד המוזיקה האלקטרונית הצרפתי דאפט פאנק, שיצא לאור על ידי חברת התקליטים וולט דיסני רקורדס ב-5 באפריל 2011. האלבום כולל רמיקסים של קטעים נבחרים מתוך פסקול הסרט טרון: המורשת של מוזיקאים אלקטרוניים עכשוויים שונים.
Tron: Legacy Reconfigure הגיע למצעדים במספר מדינות והגיע למקום הראשון במצעד אלבומי הדאנס/אלקטרוני.
Tron: Legacy Reconfigured שוחרר במקביל לשחרור הווידאו הביתי של טרון: המורשת.
אלבום הרמיקס נמכר כתקליט עצמאי או כחלק מקופסאות שכללו את הסרט, מיני-אלבום של רצועות בונוס מהפסקול המקורי, עותק של מיני-סדרת הקומיקס "טרון: בגידה" ופוסטר של דאפט פאנק כפי שהם מופיעים בסרט.
הזמנת הקופסה "האולטימטיבית" כללה סט של חמישה דיסקים הכולל הסרט המקורי, טרון, וכן ליטוגרפיה לאספנות.
מנהל לשעבר של דאפט פאנק, פדרו ווינטר, לא היה מרוצה מ-Tron: Legacy Reconfigure וטען כי הצמד לא היה מעורב באלבום הרמיקס.
הוא כתב במכתב פתוח לדיסני כי "כמובן שחלק מזה נחמד, ואתם יודעים שיש כמה מהחברים שלי בדיסק הזה.
[...] עצוב לי לגלות שה-A&R בחברת התקליטים דיסני כנראה קונה את רוב המוזיקה האלקטרונית שלו בחנויות בשדות תעופה..."
הביקורות לאלבום הרמיקס היו בדרך כלל מעורבת.
באתר Metacritic, האלבום מחזיק בציון מצטבר של 59/100, המציין "ביקורות מעורבות או ממוצעות".
הת'ר פארס מ-Allmusic האמינה ש-Tron: Legacy Reconfigure נוצר בתגובה לחוסר הנתפס של "מניעי רחבת ריקודים" בפסקול המקורי וציינה כי "בעוד שהמעשים המעורבים לא מציעים הרבה הפתעות, הם עושים את מה שהם עושים היטב".
ביקורת של Consequence הרגישה גם שהאלבום הוא גרסה נגישה יותר של פסקול הסרט: "האזנה ישירה לאלבום מרגישה יותר כמו קונצרט אקלקטי מאשר אוסף, וזה נועד כמחמאה".
ג'ס הארוול מפיצ'פורק כתב שהאלבום מצליח "בערך 50% מהזמן" עם המסקנה ש"אם לוקחים את זה כמכלול, מה שנשאר לנו הוא פרויקט אמצע הדרך מוצק שבנוי על פסקול מוצק של סרט באמצע הדרך".
בביקורת שלילית, PopMatters האמינו כי Tron: Legacy Reconfigure היה "שחרור מזומנים" המבוסס על הפסקול המקורי "המאכזב".
"הרמיקסים שחורגים בחדות מהמקור, ונשמעים יותר כמו היוצרים שלהם מאשר כמו דאפט פאנק, נשמעים לעיתים קרובות הכי טוב".
הרמיקס של פוטק לשיר "End of Line" היה מועמד לפרס הקלטת הרמיקס הטובה ביותר, שאינה קלאסית בטקס פרסי הגראמי ה-54 בשנת 2011. הרמיקס של The Glitch Mob לשיר "Derezzed" משמש בפרומואים ובטריילרים שונים לפריקוול האנימציה של הסרט, Tron: Uprising.
Trouble in Paradise (בעברית: צרות בגן עדן) הוא אלבום האולפן השני של הזמרת האמריקאית קלואי.
האלבום יצא לאור ב-9 באוגוסט 2024, בהוצאת חברות התקליטים פארקווד אנטרטיינמנט וקולומביה רקורדס.
קלואי הוציאה את אלבום הבכורה שלה, In Pieces, ב-31 במרץ 2023, היא יצאה לסיבוב ההופעות הבכורה שלה, "In Pieces Tour" לקידום האלבום.
קלואי הכריזה על שם האלבום במהלך הופעתה בקואצ'לה ב-19 באפריל 2024. לאחר מספר חודשים אושר שהאלבום יכיל שיר עם אחותה של קלואי, האלי הנקרא "Want Me".
קלואי תיארה את האלבום כ"זריקת קיץ" ו"חגיגת ההתבגרות של להיות אישה וליהנות, לא לקחת את החיים יותר מדי ברצינות".
האלבום נוצר גם בהשראת התקופה שבה בילתה בסנט לוסיה, שם האלבום הוקלט בעיקר.
"FYS" יצא לאור כסינגל המוביל מהאלבום ב-1 באפריל 2024.
"Boy Bye" יצא לאור ב-12 באפריל 2024 כסינגל השני מהאלבום.
+ תאריכי יציאות לאור ופורמטים עבור Trouble in Paradiseאזורתאריך יציאהפורמטחברת תקליטיםמקורכלל העולם9 באוגוסט 2024הורדה דיגיטלית • הזרמת מוזיקה • תקליטור • תקליטפארקווד • קולומביה
Trouble היא להקת דום מטאל אמריקאית משיקגו, אילינוי, שהוקמה ב-1978. לעיתים קרובות הלהקה נחשבת לאחד מחלוצי הדום מטאל, והיא אף כונתה כאחד מ"ארבעת הגדולים" של הז'אנר לצד הלהקות "Candlemass", "Pentagram" ו-"Saint Vitus".
הלהקה יצרה סגנון מובהק, לקחה השפעות של להקות ההבי מטאל הבריטיות "בלאק סבאת'" ו"ג'ודס פריסט", ומרוק פסיכדלי של שנות ה-60.
שני האלבומים הראשונים של הלהקה, psalm 9 ו-The Skull, מוזכרים כנקודות ציון של דום מטאל.
עד היום הלהקה הוציאה שמונה אלבומי אולפן.
אף על פי שמעולם לא התפרקה רשמית, הלהקה יצאה מפעילות לאחר שהזמר המקורי אריק וגנר עזב ב-1997. הוא הצטרף מחדש בשנת 2000 ועזב שוב שמונה שנים מאוחר יותר.
וגנר הוחלף תחילה על ידי קורי קלארק ולאחר מכן על ידי הסולן הנוכחי קייל תומאס, שגם מילא את מקומו של וגנר במהלך היעדרותו הראשונית מהלהקה.
חברי הלהקה המקוריים כוללים את וגנר, הגיטריסטים ריק וורטל וברוס פרנקלין, והמתופף ג'ף אולסון.
מטאל בלייד רקורדס שיווקה בתחילה את Trouble כ-White Metal (בניגוד לתנועת הבלאק מטאל העולה) בשנות ה-80.
ריק וורטל הקים את Trouble ב-1978 במהלך שנות התיכון שלו, בתור הגיטריסט והזמר היחיד של הלהקה, שאליו הצטרפו הבסיסט מייק דיפרימה והמתופף מייק סלופקי.
הלהקה הופיעה במופע הראשון שלה באותה שנה במכון הטכני גורדון בשיקגו.
שלוש שנים לאחר מכן, בשנת 1981, וורטל שיפץ את ההרכב כדי לכלול את הגיטריסט ברוס פרנקלין, הסולן אריק וגנר, הבסיסט טים איאן בראון (לא להתבלבל עם סולן הלהקה האנגלית הסטון רוזס), והמתופף ג'ף אולסון.
איאן בראון הוחלף על ידי שון מקאליסטר בשנת 1983.
הלהקה טיילה ברחבי המערב התיכון של ארצות הברית במהלך שנות השמונים המוקדמות.
ב-5 בפברואר 1983, הלהקה הקליטה את "Trouble Live" בשיקגו.
המתופף ג'ף אולסון שלח את ההקלטה לבריאן סגל'ל מחברת ההקלטות "מטאל בלייד רקורדס" והלהקה זכתה בחוזה התקליטים הראשון שלה.
הלהקה הוציאה את אלבום הבכורה שלה, psalm 9 עם מטאל בלייד רקורדס ב-1984. האלבום השני, The Skull, יצא בשנה העוקבת ב-1985. שני האלבומים הללו שיקפו את מאבקיו של הזמר וגנר עם שימוש בסמים, כמו גם מהומה גוברת בתוך הקבוצה.
זה הוביל להחלפתו של הבסיסט מקאליסטר ברון הולצנר.
גם המתופף ג'ף אולסון עזב.
דיווחים העלו כי אולסון עזב את הלהקה כדי להפוך למטיף, אך למעשה הוא החליט להמשיך ללימודים במכללת ברקלי למוזיקה בבוסטון, שם קיבל את התואר הראשון במוזיקה בהצטיינות.
דניס לש גויס כמחליף שלו לאלבום השלישי, Run to the Light בשנת 1987. בהשוואה להקלטות קודמות, המבקרים חשבו ש-Run to the Light "אכזב".
טד קירקפטריק ניגן בתופים במהלך סיבוב ההופעות של האלבום השלישי.
קירקפטריק הקים מאוחר יותר את להקת המטאל הנוצרית Tourniquet בשנת 1990.
הפסקה של שלוש שנים התרחשה לפני שהלהקה נחטפה על ידי Def American Records של ריק רובין, עבורו הקליטו אלבום הנושא את שמה של הלהקה (Trouble) ב-1990 עם רובין כמפיק.
יותר ניסיוני מהאלבומים הקודמים, האלבום הציג את המתופף החדש בארי שטרן, לשעבר מ־Zoetrope.
הקבוצה יצאה לסיבוב הופעות בן שנה לפני שחזרה לאולפן.
בשנת 1992, האלבום Manic Frustration יצא לאור.
הוא התעמק בפסיכדליה והציג כמה מההופעות האגרסיביות והאנרגטיות של הלהקה אי פעם.
אך אחרי שהאלבום לא הצליח להתחבר לקהל רחב יותר, הלהקה פוטרה על ידי חברת התקליטים שלהם, שחוותה בעיות כלכליות.
בשנת 1995, הלהקה הוציאה את האלבום Plastic Green Head דרך חברת התקליטים Music for Nations, עם שובו של המתופף המייסד ג'ף אולסון.
אף על פי שהלהקה יצאה להפסקה ממושכת לאחר עזיבתו של וגנר, השמועות על גיבוש מחדש בסופו של דבר קרו.
מ-1997 עד 2000, וגנר הוחלף על ידי זמר להקת "Exhorder" לשעבר, קייל תומאס, שניגן בארבע הופעות פומביות עם הלהקה.
מאז שנת 2002, הלהקה ניגנה בהופעות בודדות ברחבי אזור שיקגו והובילה פסטיבלי מטאל באירופה ובארצות הברית תוך כדי עבודה על אלבום חדש.
בשנת 2005, צולם DVD מתוך קונצרט של הלהקה בסטוקהולם, שוודיה.
בפברואר 2004, דייב גרוהל מ"נירוונה" ו"פו פייטרס" הוציא אלבום מחווה לשורשי המטאל שלו.
בדיסק, שזכה לשם "פרובוט", הופיעו זמרים שונים, ביניהם אריק וגנר, ששר ברצועה "My Tortured Soul".
הולצנר עזב את הלהקה זמן קצר לאחר מכן, והוחלף על ידי צ'אק רובינסון, שניגן באלבום האולפן החדש של הלהקה, Simple Mind Condition, שיצא באירופה ב-3 באפריל 2007 על ידי Escapi Music.
הלהקה יצאה לסיבוב הופעות בינלאומי למען יציאתו, אך לא הצליחה להבטיח תאריך יציאה לאלבום בארצות הברית עד למעלה משנתיים לאחר מכן.
במאי 2008, פורסם כי אריק וגנר עזב את הלהקה והוחלף על ידי קורי קלארק מ- "Warrior Soul".
ג'ף אולסון גם כן הודיע על עזיבתו את הלהקה ביולי 2008 כדי להמשיך בלהקה משלו, "Retro Grave".
ההופעה האחרונה של אולסון עם Trouble הייתה במועדון רוק בשם "הסוף" בממפיס, טנסי.
אולסון הוחלף במארק לירה מהלהקה "Wet Animal".
בראיון בספטמבר 2008 ל-Rock N Roll Experience, הגיטריסט ריק וורטל הזכיר שהלהקה כתבה "שמונה או תשעה שירים" לאלבום הבא שלהם, ותתחיל להקליט אותו לאחר סיבוב ההופעות.
ב-18 בנובמבר 2008 הודיעו הלהקה, דרך האתר שלהם, שהם נמצאים בתהליך של כתיבת שירים לאלבום שייצא ככל הנראה בקיץ 2009. ב-4 במרץ 2009, Trouble חשפו באתר האינטרנט שלהם כי האלבום החדש ייקרא באופן זמני The Dark Riff.
ברוס פרנקלין אמר מאוחר יותר בראיון ב-2009 כי The Dark Riff לא יהיה השם הסופי של האלבום הקרוב.
בפברואר 2012, קורי קלארק עזב את הלהקה.
קייל תומאס, שהיה עם הלהקה מ-1997 עד 2000, תפס את מקומו.
כמו כן בפברואר 2012, שני חברים מקוריים של Trouble – הסולן אריק וגנר והמתופף ג'ף אולסון - איחדו כוחות עם הבסיסט הוותיק של הלהקה רון הולצנר באקט חדש של רוק כבד/דום מטאל בשם "The Skull".
ב-16 בפברואר 2013, ג'ף אולסון הודיע שהוא ינגן באלבום החדש של הלהקה.
במאי 2013, הוכרז שהאלבום החדש, The Distortion Field, ייצא ב-16 ביולי בצפון אמריקה וב-26 ביולי באירופה.
זה האלבום הראשון עם קייל תומאס, הוא הופק על ידי ביל מטוייר.
זמן קצר לאחר יציאת האלבום, רוב האלץ מ-"Solace ו-"Godspeed" הצטרף ללהקה כבסיסט.
ב-2014, וורטל הכריז שהלהקה החלה לעבוד על חומר חדש להמשך ל-The Distortion Field.
לא דווח על חדשות או התקדמות באלבום עד יולי 2022, כאשר הלהקה נכנסה לאולפן כדי להתחיל להקליט אותו.
הזמר המקורי של הלקה, אריק וגנר מת מסיבוכים של קורונה ב-22 באוגוסט 2021 בגיל 62.
המוזיקה של הלהקה טמונה בסגנון דום מטאל מסורתי, אם כי האלבומים שלהם מאז שנות ה-90 מציגים סגנון בעל אוריינטציה של סטונר רוק.
חברי הלהקה ציטטו השפעות של להקות הרוק הכבד המוקדמות של שנות ה-70 כמו "דיפ פרפל", "לד זפלין", "באדג'י" ו"בלאק סבאת'".
הלהקה שילבה אלמנטים של רוק פסיכדלי לסגנון שלהם.
השימוש שלהם בקצב איטי היה בולט בתקופה שבה להקות NWOBHM ולהקות ת'ראש מטאל שילבו קצב מהיר יותר ומהירות בכתיבת השירים שלהן.
בעוד שרוב השירים האיטיים של להקות מטאל גובלים באזור הבלדות, כל הרצועות באלבומה השני של הלהקה, The Skull כבדים כמו שהם איטיים, עם דיסטורשן מטושטש ייחודי וסולואי גיטרה מלודיים ואינטגרליים.
ניתן לתאר את הלהקה כמי שמשלבת את הריפים והקצבים של "בלאק סבאת'" עם מתקפת הגיטרה התאומה של "ג'ודס פריסט".
המילים של אריק וגנר עוסקות בנושאים שונים, אבל האלבומים המוקדמים של הלהקה, כמו psalm 9 ידועים בהתייחסויות תנ"כיות.
במיוחד משום שנושאים כאלה היו נדירים יחסית במוזיקת המטאל של שנות השמונים, הלהקה סווגה אז לעיתים קרובות כמטאל נוצרי.
בניגוד לשאר פעולות המטאל של שנות ה-80, חברי הלהקה מתלבשים בג'ינס קרועים, חולצות טי צמודות, מרכיבים משקפי שמש עגולים ואביזרי לבוש האופייניים יותר לתנועת ההיפית כמו בנדנות וטלאי ברכיים.
בעיות עם חברות ההקלטה מטאל בלייד ו-Def American לא אפשרו ל-Trouble להשיג הצלחה מסחרית גדולה.
אף על פי שהקליפים שלהם שודרו ב-MTV גם בארצות הברית וגם באירופה, Manic Frustration היה האלבום היחיד שמכר קרוב ל-100,000 עותקים.
למרות זאת, שני האלבומים הראשונים של הלהקה מוזכרים לעיתים קרובות כאבני היסוד של דום מטאל.
שני האלבומים הראשונים של הלהקה זכו לשבחי המבקרים וזוכים לכבוד בסצנת המטאל.
האלבום הבא Run to the Light, לעומת זאת, נראה כ"מאכזב", אך כיוון שונה נלקח במהלך עידן Def American, כאשר ריק רובין עזר ללהקה לפתח סגנון חדש וייחודי.
והאלבום הבא, Manic Frustration הפסיכדלי היה "יצירת מופת מטאל כבדה שזכתה לשבחים בקאלט".
האלבום Plastic Green Head מ-1995 זכה לביקורות טובות גם הוא.
עם זאת, Trouble מעולם לא נחשבה לקבוצה ייחודית לחלוטין.
אף על פי כן, ההשפעה של הלהקה על תנועת המטאל אינה מוטלת בספק, עם קבוצות כמו Corrosion of Conformity, למטה, Electric Wizard, קתדרלה, ברזל, גובלין אורנג',At the Gates,Autopsy, Candlemass ו־Bolt Thrower מצטטות את הלהקה כמשפיעה.
Trompe le Monde הוא אלבום האולפן הרביעי של להקת Pixies, שיצא לאור ב־23 בספטמבר 1991 דרך חברת התקליטים 4AD באירופה, וב־7 באוקטובר 1991 בארצות הברית דרך Elektra/4AD.
לדברי סולן הלהקה בלאק פרנסיס, האלבום נועד להיות אלבום פאנק רוק (Punk rock) של הלהקה, לאחר האלבום הקודם Bossanova שהתאפיין יותר בצליל של סרף רוק.
האלבום חוזר לסאונד הגולמי והחייתי של הלהקה בראשית דרכה.
למרות ההפקה המלוטשת של גיל נורטון, האלבום מציג לראשונה השפעות של הבי מטאל, תוך המשך התבגרות בכתיבה של פרנסיס.
בעת יציאתו, האלבום לא זכה לביקורות אוהדות כמו האלבומים הקודמים של הלהקה.
זהו האלבום הראשון של הלהקה שנקרא על שם אחד מהשירים שבו.
לדברי הסולן, השם מתייחס לטכניקת הציור טרומפלואי (trompe-l'œil), אך גם לביטוי הצרפתי "trompe la mort" ("לרמות את המוות") ששמע באולפן ההקלטות "סטודיו דה דאם" בפריז.
כל השירים נכתבו על ידי בלאק פרנסיס, אלא אם צוין אחרת.
קטעים חיים שהוקלטו ב־MC Vredenburg, אוטרכט, 25 בספטמבר 1990 עבור תחנת הרדיו VPRO Radio 3 (הולנד), והופיעו במהדורה מוגבלת שהופצה על ידי PIAS Benelux.
בלאק פרנסיס – שירה, גיטרה
קים דיל – בס, שירה
Tropicoqueta הוא אלבום האולפן החמישי של הזמרת-יוצרת הקולומביאנית קרול ג'י.
הוא יצא לאור ב-20 ביוני 2025, על ידי חברת התקליטים יוניברסל מיוזיק לטין אנטרטיינמנט.
לאחר צאת אלבום האולפן הרביעי שלה בשנת 2023, Mañana Será Bonito והאלבום הנלווה אליו, Mañana Será Bonito (Bichota Season), יצאה קרול ג'י לסיבוב ההופעות Mañana Será Bonito Tour, שהחל ב-10 באוגוסט 2023 ועד 23 ביולי 2024. אשר הפך לסיבוב ההופעות הלטיני המכניס ביותר בכל הזמנים של אמנית.
במהלך סיבוב הופעות, קרול ג'י הוציאה שירים משותפים עם אמנים אחרים וסינגלים עצמאיים, כמו "Labios Mordidos" של קאלי אוצ'יס, גרסת כיסוי של אנדראה בוצ'לי ל-"Vivo Por Ella", "No Me Cansare" של סבדאליזה ואת "Que Chimba de Vida" ו-"Contigo" שלה עם טייסטו.
ב-18 ביוני 2024, הודיעה קרול ג'י על יציאתו של "Si Antes Te Hubiera Conocido" ברשתות המדיה החברתית שלה.
הוא יצא ב-20 ביוני 2024, כסינגל המוביל של האלבום.
ב-7 בנובמבר 2024, "" בהשתתפות עם האמנים הקולומביאנים DFZM, פייד, Ovy on the Drums, ג'יי באלווין, מאלומה, ריאן קסטרו ו-Blessd אשר יצא כסינגל עצמאי.
ב-9 ביוני 2025, הכריזה קרול ג'י על שם האלבום ולמחרת, ב-10 ביוני 2025, הכריזה על תאריך יציאתו ועל עטיפתו.
Tropicoqueta מתוכנן לצאת ב-20 ביוני 2025.
כשחשפה את עטיפת האלבום ותאריך יציאתו, קרול ג'י תיארה את האלבום כ"כל מה שמייצג אותי".
האלבום נכנס למקום השלישי במצעד בילבורד 200 ומכר 57,000 יחידות בשבוע הראשון.
זהו האלבום השלישי של קרול ג'י שנכנס לעשירייה הפותחת במצעד.
פרסתאריךקטגוריהתוצאהמקורפרס המוזיקה הלטינית של בילבורד23 באוקטובר 2025האלבום הקצבי הלטיני של השנה
+ תאריכי יציאות לאור ופורמטים עבור Tropicoquetaאזורתאריך יציאהפורמט (ים)חברת תקליטיםהערותכלל העולם20 ביוני 2025הורדה דיגיטלית • הזרמת מוזיקה • תקליטור • תקליטיוניברסל מיוזיק לטין אנטרטיינמנט
"Trouble" הוא שיר של להקת הרוק האלטרנטיבי האמריקאית Cage The Elephant, שיצא כסינגל השני מתוך אלבום האולפן הרביעי של הלהקה, "Tell Me I'm Pretty", ב-26 באפריל 2016. האלבום הופק ונכתב בשיתוף עם דן אורבך, סולן להקת The Black Keys.
השיר הגיע למקום הראשון במצעד השירים האלטרנטיביים של בילבורד בארצות הברית, והפך ללהיט השביעי של הלהקה שמככב במצעדי הבילבורד.
הקליפ הרשמי של "Trouble" יצא לאור ב-21 באפריל 2016, והוא בוים על ידי סולן הלהקה, מאט שולץ.
בקליפ משולבים קטעים מתוך דו-קרב בסגנון המערבונים עם צילומים של הלהקה במדבר.
הסרט צולם בפארק הלאומי ג'ושוע טרי בדרום-מזרח קליפורניה.
השיר טיפס למקום הראשון במצעד השירים האלטרנטיביים של בילבורד, ושהה בו למשך 51 שבועות.
השיר היה גם להיט במצעד השירים האלטרנטיביים למבוגרים, כשהגיע למקום הרביעי, ושהה במצעד 28 שבועות.
מצעד (2016)מיקוםUS Hot Rock Songs (בילבורד)33שירי השמעת רוק אמריקאי (בילבורד)11מצעד (2017)מיקוםשירי השמעת רוק אמריקאית (בילבורד)8
+מדינהתוארמכירותהממלכה המאוחדת (BPI)כסף200,000ארצות הברית (RIAA)2× פלטינה2,000,000
Try This הוא אלבומה השלישי של הזמרת פינק, אשר יצא לאור ב-11 בנובמבר 2003.
רוב השירים הופקו ונכתבו על ידי טים ארמסטרונג.
לינדה פרי, שהשתתפה בכתיבת רוב אלבומה הקודם של פינק, M!ssundaztood.
האלבום כלל שיתופי פעולה עם האמן Peaches, בשיר "Oh My God", והשיר "Feel Good Time", עם ויליאם אורביט, נכלל בפסקול הסרט המלאכיות של צ'רלי: בהילוך גבוה.
האלבום מוקם במקום התשיעי במצעד המכירות האמריקאי, כאשר נמכר כ- 147,000 בשבוע הראשון למכירה.
במאי 2004, האלבום הגיע לטופ 10 במצעדי אנגליה, קנדה ואוסטרליה.
ביולי 2006, האלבום מכר 709,000 עותקים בארצות הברית.
הסינגל הראשון מתוך האלבום, "Trouble", מוקם במקום השני במצעד המכירות בקנדה, והגיע לטופ 10 באנגליה ובאוסטרליה, אך מוקם רק במקום ה-68 בארצות הברית.
הסינגל הבא, "God Is a DJ", נכשל ולא הצליח להיכנס לטופ 100 בארצות הברית, הגיע למקום התשיעי באנגליה.
הסינגל השלישי, "Last to Know", מוקם במקום ה-21 באנגליה, ולא יצא לאור בארצות הברית.
Trypanosoma cruzi (טריפנוזומה קרוזי או טריפנוסומה קרוזי), מין טפילי השייך לסוג Trypanosoma.
המין אחראי למחלות טריפנוזומיאזיס בבני אדם ובבעלי חיים באמריקה.
המחלה מועברת באמצעות פרטי פשפשים טורפניתיים מתת-המשפחה Triatominae, המפרישים צואה על פני העור ובמקביל עוקצים; לאחר מכן האדם מגרד את אזור העקיצה וההפרשות הנגועות חודרות לגופו.
טריפנוזומיאזיס אמריקני, או מחלת צ'אגאס, היא מחלה העלולה להיות קטלנית.
למחלה שתי צורות, טריפומסטיגוטים (השלב בו הטפיל מדבק) המתפתח בזרם הדם ואמסטיגוטים (שלב התרבות של הטפיל) המתפתח ברקמות.
המחלה עלולה להתפתח בלי שניתן להבחין בה, ולהיראות כנפיחות מקומית באתר החדירה של הטפיל מבעד לעור.
הצורה הכרונית עלולה להתפתח 10 עד 20 שנה לאחר ההידבקות.
צורה זו משפיעה על איברים פנימיים (הלב, הוושט, המעי הגס ומערכת העצבים ההיקפית).
הסובלים מן המחלה עלולים למות מכשל בלב.
המחלה מטופלת באמצעות ניפוטימוקס ובנזנידאזול, אולם אלו אינם יעילים במקרה של מחלה כרונית, לה אין תרופה יעילה.
מחזור חייו של טפיל Trypanosoma cruzi מתחיל בבעל חיים, כדוגמת ארמדילים וכלבים ביתיים.
פשפשים ממשפחת הטורפניתיים משמשים כווקטורים להעברת המחלה.
כאשר הפשפש צורך מנת דם, הוא יונק גם טפילי T.
בגופו של הפשפש עוברים הטפילים לשלב התפתחותי הנקרא אפימסטיגוט, שבו הם יכולים להתרבות.
לאחר התרבות בתהליך מיטוזה, עוברים האפימסטיגוטים לדופן התא הרקטלי.
בשלב זה הופך הטפיל למדבק.
כאשר הפשפש עוקץ אדם ומפריש, הטריפומסטיגוטים נמצאים בהפרשות.
הטריפומסטיגוטים חודרים לגוף האדם דרך פצע העקיצה, או באמצעות מעבר דרך ממברנה רירית.
כאשר חודרים הטפילים לתא אנושי, הם הופכים לאמסטיגוטים, שלב נוסף בהתפתחותם שבו הם מתרבים במיטוזה.
לאחר התרבות מצטברת כמות גדולה של אמסטיגוטים בתא, ופסאודוציסטים מתפתחים בתאים הנגועים.
אז הופכים האמסטיגוטים חזרה לטריפומסטיגוטים, והתא מתפקע.
לאחר מכן הטריפוסטיגוטים עוברים להדבקת תאים אחרים, או נמצצים על ידי פשפשים אחרים.
בין היתר הטפיל מתחמק מפעולת מערכת החיסון, עקב מניעת פעולת חלבוני המשלים, כמו הפעילות של חלבון DAP, שגורם להפרדה בין חלקי הקומפלקס C3 Convertase.
קומפלקס זה הכרחי לצורך עצירת פעילות הפתוגן, למשל באמצעות יצירה של חור בממברנה בצורת membrane attack complex (MAC).
True Blue (בעברית: כחול אמיתי) הוא אלבום האולפן השלישי של הזמרת האמריקאית מדונה.
האלבום יצא ב-30 במאי 1986 על ידי חברות התקליטים האחים וורנר וסייר רקורדס, בדיוק כמו קודמיו.
בימיו הראשונים של האלבום בשוק המוזיקה האמריקאי, הוא הגיע למקום הראשון במכירות ב-28 מדינות, הישג שגינס שיאי עולם כינו "חסר תקדים".
ההתאחדות האמריקאית של יצרני התקליטים הסמיכה לו את התארים; אלבום זהב, אלבום פלטינה ופלטינה כפולה ב-8 בספטמבר 1986. בשנת 2000, אף העניקה לאלבום תואר פלטינה מתומנת, לציון שמונה מיליון עותקים שנמכרו בארצות הברית.
ב-2001, כמו קודמיו, חברת התקליטים, האחים וורנר, הוציאה מחדש את האלבום לאור, עם שתי גרסאות רמיקס חדשות.
בסך-הכל, נמכרו ברחבי העולם כעשרים ושישה מיליון עותקים של האלבום.
האלבום הפך לנמכר ביותר בבריטניה בשנת 1986.
גם באלבום זה, מדונה המשיכה לשתף פעולה עם סטיבן בריי כמפיק, וצירפה לצוות ההפקה את פטריק לאונרד.
בניגוד לשני אלבומיה הקודמים, באלבום הזה מדונה כתבה את כל השירים, או השתתפה בכתיבתם; אף על פי שבשירים מסוימים, כמו "Papa Don't Preach" ו-"Open Your Heart", המפיקים העדיפו לקצץ במילות השיר שכתבה מדונה, כדי להקטין את אורכם.
בנוסף, היא גם השתתפה בהפקתם של כל השירים, כשיצאו כסינגלים לתחנות הרדיו.
האלבום הוקלט החל משלהי שנת 1985, ועד תחילת שנת 1986; בזמן שמדונה נישאה לשון פן.
כשיצא האלבום, היא הקדישה אותו לפן; "לגבר הכי מגניב ביקום", כפי שאמרה.
הסינגל השני באלבום, "Papa Don't Preach", היה שנוי במחלוקת לגבי המסר שהעביר, בו מדונה שרה על נערה צעירה שמספרת לאביה כי היא הרתה מחוץ לנישואים, והיא מתכוונת ללדת את העובר.
הסינגל הרביעי באלבום, "Live to Tell", הוקלט לראשונה כפסקול לסרט "בטווח קצר" (1986), ויצא כסינגל לתחנות הרדיו לפני צאתו של האלבום בעצמו.
השיר "Love Makes the World Go Round", שהיה אמור להיות הראשון באלבום, הוא זה שחתם אותו בסופו של דבר, ונקבע להיות האחרון בו.
לעומת זאת, השיר הראשון שבוצע במופע הרוק לייב אייד, היה הסינגל הזה, בביצועה של מדונה.
הסינגל "Spotlight" היה אמור להיכלל גם הוא באלבום, אך נגנז ברגע האחרון.
בסופו של דבר הוא יצא לאור לראשונה באלבום הרמיקס המיוחד של מדונה, You Can Dance, ב-1987.
עוד סינגל נוסף מהאלבום, "Open Your Heart", נכתב בידי שני כותבים שייעדו את השיר לזמרת אחרת, סינדי לאופר, בתור שיר רוק נ' רול, אולם השיר בחיים לא הגיע אליה.
מדונה שינתה את המילים והפכה אותו לסגנון דאנס.
עטיפת האלבום, אשר צולמה בידי הצלם הרב ריטס, הפכה לאחת התמונות הפופולריות ביותר של מדונה.
התמונה צולמה כשהיא מראה רק את צווארה וראשה של מדונה; הצבעים העיקריים בתמונה הם אפור, לבן וצללים שונים של כחול.
התמונה ששימשה כעטיפת האלבום נתגלתה מאוחר יותר כקיצור, לתמונה "גדולה" יותר שהייתה אמורה להיות.
אך מסיבות הנהלתיות, התמונה קוצצה.
ב-1986, האלבום זכה בפרס ג'ונו בקנדה, בתואר האלבום העולמי הטוב ביותר.
ב-1987, הוא זכה בשני פרסי מוזיקה אמריקאיים.
השיר "Jimmy, Jimmy", הוא השיר היחיד מהאלבום שלא בוצע באף הופעה חיה של מדונה, בכל הקריירה שלה (בניגוד לשאר השירים באלבום).
ב-2001, כמו קודמיו, האלבום יצא בהוצאה מחודשת והוא כולל בתוכו שתי גרסאות רמיקס חדשות ללהיטים "La Isla Bonita" ו-"True Blue".
האלבום קיבל ביקורות שונות ומגוונות בדעתן.
על הביקורות נוצר רושם רע לגבי עריכת האלבום, אך מאידך הן שיבחו את העובדה שקולה של מדונה נשמע חזק וטוב יותר, בניגוד לאלבומיה הקודמים.
סטיבן הולדן, מבקר המוזיקה של עיתון הניו יורק טיימס בזמנו, כתב:
וגם דוד סיגרסון, מבקר המוזיקה של עיתון הרולינג סטון דאז, כתב ש"שירתה הייתה טובה מאי-פעם".
בביקורת שלו, הוא מיתג את השירים באלבום כ"קליטים", אך מצד שני לא ראה כיצד הם מיוחדים משירים אחרים באותה תקופה.
לאחר שביקורת זו כבר נשכחה, הוא חזר בו מכל לשון הרע וכתב על האלבום שהוא "חסון, מהימן, אלבום שקל להתאהב בו", "הוא ייזכר לה כאלבום מוצלח לאורך כל הקריירה, גם לאחר שנות פעילות רבות."
סטיבן תומאס, מבקר המוזיקה של AllMusic דאז, כינה את האלבום כ"אלבום שהפך את מדונה מסתם עוד זמרת, לכוכבת".
הוא המשיך לשבח רבות את האלבום: .
בזמן ששני האלבומים של מדונה נראו כבלתי מוצלחים בעיני כמה, True Blue היה הראשון שהוכתר כקלאסיקה.
קצב המכירות שלו שבר שיאים, והוא נחשב לבין המצליחים בכל הזמנים בארצות הברית.
קולות רקע - מדונה, קית'ן קארטר, סיידה גארט, ג'קי ג'קסון, אדי למן, ריצ'רד מרקס, ג'ונתן מופט, דייוויד ויליאמס
תופים - סטיבן בריי, פטריק לאונרד, ג'ונתן מופט
כלי מקלדת - סטיבן בריי, פטריק לאונרד, פרד זר
כלי הקשה - פאוליניו דה-קוסטה, ג'ונתן מופט
גיטרה - ברוס גייץ', דן האף, פול ג'קסון, ג'ון פטנאם, דייוויד ויליאמס
גיטרה אקוסטית - ג'ון פטנאם
גיטרה חשמלית - ברוס גייץ', ג'ון פטנאם
גיטרת קצב - ברוס גייץ', דייוויד ויליאמס
כלי מיתר - ביל מיירס
עיצוב העטיפה - ג'רי מקמאנוס
מקוםתאריםמכירותארצות הברית (RIAA)פלטינה 7×7,000,000^ישראל (IFPI ISR)פלטינה + זהב62,000צרפת (SNEP)יהלום1,300,000סיכוםבכל העולם25,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
True Colors (תרגום חופשי: צבעים אמיתיים) הוא האלבום השני של הזמרת האמריקאית סינדי לאופר.
האלבום יצא שלוש שנים לאחר צאת אלבום הבכורה שלה, "She's So Unusual".
האלבום זכה להצלחה וכלל את להיט הנושא, "True Colors", אחד מלהיטיה הגדולים ביותר, שהגיע למקום הראשון במצעד הבילבורד ולמקום השני במצעדים בישראל.
מאותו אלבום, להיט נוסף בשם "Change Of Heart" הגיע למקום השלישי במצעד הבילבורד ולמקום הראשון בישראל, בו שהה 13 שבועות.
שיר נוסף שהיה ללהיט הוא גרסת הכיסוי לשירו של מרווין גיי "What's Going On".
סינגל נוסף מהאלבום, "Boy Blue", הוא הסינגל הראשון של לאופר שלא נכנס לטופ 40 ולא זכה לוידאו קליפ (מאוחר יותר פורסם וידאו קליפ מהופעה של לאופר בפריז).
לאופר כתבה את השיר על חבר טוב שלה שנפטר מאיידס.
כל מכירות הסינגל נתרמו לצדקה.
גרסת כיסוי נוספת באלבום היא "Maybe He'll Know", לביצוע קודם של לאופר עם להקתה "בלו אנג'ל" משנת 1980, עוד בטרם פצחה בקריירת סולו.
בילי ג'ואל התארח בשיר ותרם זִמרת רקע.
אנני ליבוביץ' צילמה את הצילום שעל עטיפת התקליט.
מקוםתאריםאוסטרליה4x פלטינהקנדה2x פלטינהצרפתפלטינהגרמניהפלטינהאיטליה2x פלטינהיפן2x פלטינההממלכה המאוחדת3x פלטינהארצות הברית2x פלטינה
Trust Me הוא אלבום הסולו הרביעי של קרייג דייוויד.
האלבום הופץ ב-12 בנובמבר 2007 על ידי האחים וורנר.
על האלבום עבד דייוויד בקובה ביחד עם פרסר טי סמית'.
האלבום התאפיין בהשפעת המוזיקה הקובנית על סגנונו של דייוויד, שלראשונה נגע במוזיקת הרגאיי.
2 הלהיטים הגדולים מן האלבום היו - "This Is The Girl" עם הראפר האנגלי קאנו ו- "Hot Stuff (Let's Dance)" שסימפל את הלהיט "Let's Dance" של דייוויד בואי.
האלבום מכר כחצי מיליון עותקים ברחבי העולם.
האלבום דורג במקום ה-18 במצעד האלבומים הבריטי ובמקום ה-58 במצעד אלבומי ה-R&B וההיפ הופ האמריקאי.
Try Everything (בעברית: נסה הכל) הוא סינגל שהוקלט על ידי הזמרת-יוצרת הקולומביאנית שאקירה, עבור אולפני ההקלטות של וולט דיסני, כחלק מפסקול הסרט "זוטרופוליס".
השיר יצא לאור ב-15 בפברואר 2016, כסינגל הראשון והיחיד מתוך הפסקול.
עם יציאתו נכנס השיר אל המקום ה-63 במצעד הבילבורד הוט 100, הראשון במצעד הלבנוני, והתשיעי במצעד שבוולוניה.
השיר קיבל מועמדות בטקס פרסי גראמי ה-59, בקטגוריית - "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת", אך הפסיד ל-"", של ג'סטין טימברלייק.
השיר נכתב על ידי סיה פרלר, טור הרמנסן ומיקל אריקסן, והופק על ידי סטארגייט.
שאקירה הודיעה ברשתות החברתיות, כי היא זו שתבצע את השיר מתוך פסקול הסרט "זוטרופוליס" ובסמוך לכך פרסמה גם את עטיפתו של הסינגל.
השיר הוא שיר בסגנון הפופ, המשלב בתוכו גם את סגנון הדאנס-פופ.
הווידאו קליפ הנלווה שיצא לשיר שילב בתוכו קטעים מתוך הסרט והציג את שאקירה כשהיא באולפן הקלטות, שרה את השיר ורוקדת לצליליו.
בין היתר, הציג הקליפ את דמות הצביה אותה דיבבה שאקירה בסרט "זוטרופוליס".
נכון לנובמבר 2021, מונה הצפיות של הקליפ עומד על כ-680 מיליון צפיות.
השיר זכה להצלחה רבה כאשר נכנס למצעדים רבים, ואף הגיע למקום הראשון במצעד הלבנוני.
מקוםתאריםמכירותארצות הברית (RIAA)פלטינה 2×2,000,000בריטניה (BPI)כסף200,000קוריאה הדרומית (KMCIA)253,018סיכוםבכל העולם2,500,000 מכירות + הזרמת מדיה בלבד
"True Colors" (בעברית: צבעים אמיתיים) הוא שיר של הדי ג'יי והמפיק הרוסי-גרמני זד.
הגרסה המקורית של השיר כללה את שירתו של טים ג'יימס ונכללה באלבום האולפן השני של זד, True Colors.
ב-8 במרץ 2016, יצאה גרסת רמיקס לשיר של הצמד גריי.
הגרסה המחודשת של זד וקשה